Fra israelske musikere til A-ha: Ikke delta i apartheid. Ikke opptre i Israel.

Kjære A-ha

Vi er to israelske musikere og aktivister som skriver til dere for å oppmuntre dere til ikke å delta i apartheid men heller nekte å spille i Israel.

Innledningsvis vil vi si at særlig i disse urolige tidene må vi som artister stå sammen med de undertrykte og la våre stemmer høres på alle mulige vis, ikke bare gjennom musikken.

Palestinsk kunst og kultur blir hele tida hindret av Israel. Den palestinske lyrikeren Dareen Tatour har vært i husarrest i to år, bare for å ha skrevet et dikt. Rettsaken mot henne pågår ennå. Den palestinske rapperen Tamer Nafar er en av en de mange innfødte musikerne som rettsforfølges av Israel. Israels kultur- og idrettsminister, Miri Regev, har offisielt gjort ham til skyteskive der hennes uttalte mål er å stilne hans stemme ved å avlyse konsertene hans i Israel. Voldelige protester ble holdt utenfor konsertene for å få ham til å tie.

Høyrepolitikere arbeider for å stenge flere av de palestinske teaterne, slik som al-Midan i Haifa, det eneste arabiske teateret I Israel som ennå får offentlig støtte. I tillegg har Israel beordret å forby en dokketeaterfestival for barn i Øst-Jerusalem med den begrunnelsen at den skal ha blitt ulovlig sponset av palestinske myndigheter.

Palestinske statsborgere i Israel, som utgjør over 20% av befolkningen, er underlagt et system av mer enn 60 diskrimineringslover, med tiår med systematisk av-utvikling, gentrifisering, ghettoisering og utarming som blant annet har resultert i at barnedødeligheten er tre ganger høyere enn for Israels jødiske befolkning. Forfølgelsen av israelsk-palestinske politiske parti, parlamentarikere og offentlige personer tiltar, alt mens israelsk-jødiske politikere og offentlige personer holder fram med deres uhemmete oppfordringer til folkemord mot den innfødte palestinske minoriteten, ofte med voldelige konsekvenser.

I tillegg holder Israel den innfødte befolkningen på Vestbredden og i Gaza under militær okkupasjon, frarøvet grunnleggende menneskerettigheter, uten frihet eller verdighet. Med sin fiendtlige beleiring de siste ti årene gjennomfører Israel et langsomt folkemord i Gaza.

Israel utnytter hele tida artister som dere for å hvitvaske sine forbrytelser mot menneskerettighetene, mens landet reint faktisk undertrykker alle avvikende stemmer og fortellinger, særlig dem som ikke støtter landets rasistiske indoktrinering. Internasjonale artister som opptrer i Israel deltar i praksis i den fientlige militære okkupasjonen, et brutalt apartheidsystem, og et langsomt folkemord. Å opptre i Israel er å spille for de sterke og priviligerte voldsbrukerne, mens de undertrykte forblir i skyggene, utsatt for brutale apartheidforbrytelser.

Når det er sagt, om dere holder fast ved å komme og opptre, så inviterer vi dere til å besøke de okkuperte palestinske territoriene for å ta den brutale virkeligheten i øyensyn.

Begge vi to som i dag skriver til dere som kunstnere og aktivister er aktivt er med for å forandre den fortvilte virkeligheten. Vi erkjenner at forandringen ikke vil komme fra det israelske samfunnet men er avhengig av press utenfra. Derfor er vi overbevist om at boykott, desinvestering og sanksjoner (BDS) er en effektiv, ikke-voldelig pressmetode, målrettet mot fred og rettferdighet for alle.

Ved å avstå fra å opptre for Israel kan dere markere dere mot undertrykking. A-ha kan bli en stemme som bidra til endring i stedet for hvitvasking. Valget er deres.

Med respektfull hilsen,

David Oppenheimer

Danielle Ravitzki